Cuneiform Tablet CCT 2 33 (BM 113330)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pì-a-šur um-ma šu-ku-bu-ma la li-bi₄ i-li-ma a-bu-ni me-et a-wa-sú la iq-bi₄ šu-ma dam-qá-ku-um tí-ib-a-ma a-tal-kam É a-bi₄-ni šé-šé-er ma-num ša mì-nim i-qá-bi₄-a-ku-ni a-wi-lu iš-té-en₆ ù šé-na la-am-nu-tum a-na É a-bi₄-ni da-la-ḫi-im i-za-zu a-me-er-ú-um É-et a-bi₄-ni la i-ma-i-du 20 ma-na KÙ ša šé-ep DUMU sú-kà-lí-a i qá-ta-ra mu-ut a-bi₄-ni <gap>-bu-ur-ki-a iš-me-ú DUMU sú-kà-lí-a u-ni-ma KÙ il₅-qé-ma a-na a-lim{ki} e-ru-ba-ma um-ma a-na-ku-ma mì-šu-um KÙ ta-al-qé um-ma šu-ut-ma KÙ-áp a-bi₄-a ku-lu a-ḫi-a lu-ub-lu-nim-ma ù a-na-ku lu-ta-er ša ki-ma a-bi₄-ni a-qá-ra-be-tim nu-še-ri-ib ki-ma É ku-nu-ki ṭup-pu ù ku-lu-ma ta-ṣú-ru lu-ba-i-šu-ma <gap>-ur-ma um-ma šu-ut-ma ṭup-pì me-ḫi-ri la-al-ma-ad IGI ša ki-ma a-bi₄-ni um-ma a-na-ku-ma a-bu-ni ù a-ḫu-ni GAL la ra-la-šu li-li-kam-ma ù li-ma-ad um-ma šu-ut-ma a-ta me-eḫ-ri tal-qé-ma a-ta ù ku-ra ta-na-ar-ma tù-ḫa-lá-kà-ni-a-tí um-ma ša ki-ma a-bi₄-ni a-li <big_gap> mì-num <gap> iq-bi₄ ṭup-pì li-<gap> <big_gap> ù KÙ <gap> ni <gap> <big_gap> <gap>-ma a-bi₄-ni <big_gap>